I Hamra nasjonalpark finnes det en variert barskog, hvor de eldste trærne er omkring 400 år gamle. Den søndre delen av nasjonalparken domineres av gran. Områdets flora og fauna er ellers likt med andre liknende områder og er ikke nevneverdig artsrikt. Et unntak er insektfaunaen, særlig for urskogsområdet i den eldste delen av nasjonalparken, med 450 forskjellige arter av biller.